Il-Paniġierku tal-Festa u xi tagħrif ieħor s jissokta minn tas-sena l-oħra Hadt interess kbir naqra l-artiklu dwar min kien għamel il-paniġierki fil- Festi tal-Padruna tagħna Santa Venera V.M. Dan l-artiklu deher fil- programm tal-Festa tas-sena l-oħra. F'dan l-artiklu dehret lista tas-saċerdoti li għamlu l-paniġierku b'tifħir lill- qaddisa tagħna sa mill-1952 'l hawn pero b'ħames snin neqsin. Mill-ewwel ħadt deċiżjoni li nipprova nsib l-ismijiet tal-predikaturi ta' dawk is-snin neqsin, li kienu 1954, 1956, 1958, 1962 u 1963. Irnexxieli nsib l-ewwel tlieta li kienu: Portelli O.E.S.A. 1958- Rev. Kappillan Dun Gużepp Cauchi S'issa għadni ma ltqajtx ma' l-ismijiet ta' min għamel l-paniġierku fis-snin 1962 u 1963. Dawn jistgħu jinstabu jekk xi ħadd għandu kopja tal-ktejjeb dwar il-Festa li kien joħroġ dak iż-żmien. Kien ukoll ikun stampat programm tal-Festa fuq poster imdaqqas li kien jitqassam u jitwaħħal fil-vetrini tal- ħwienet. Tħajjart ukoll li mmur aktar lura fiż-żmien. Ridt nittanta xortija u nagħmel riċerka sa minn meta Santa Venera saret Viċi — Parroċċa fis- sena 1913. Jiena ċert li festa, kbira jew żgħira, kienet issir kemm ġewwa l-knisja kif ukoll barra. Fittixt u qallibt f'ġurnali u perjodiċi antiki, iżda jidher li ftit jew xejn kien jinkiteb materjal dwar il-festa tagħna: Fl-ewwel snin tal- parroċċa tagħna ma ltqajt ma ebda tagħrif iżda mill-1929 bdejt insib, speċjalment fil-'Leħen is-Sewwa' li kienet tistampa ruħha fl-Istitut ta' San Ġużepp li jinsab fil-Parroċċa tagħna. Wieħed ma jridx jaqta' qalbu, u jista' jkun li xi darba għad ikollna suċċess fit-tiftix dwar il-predikaturi kollha li għamlu l-paniġierki fil-festa tagħna. Lista ta' min għamel il-paniġierku mill- 1929 sal-1951 b'xi snin neqsin hi din: 1929- Rev. Dun Lawrenz Seguna, Missjunarju ikompli f'paġna 55 minn paġna 53 1930- Rev. Dun Gejt Mifsud - Kappillan tal-Ħamrun 1935- Wisq Rev. Mons. F. Grech 1939- Rev. Dun Ġorġ Borġ. Galea Vigarju Ġenerali 1945- Rev. Patri Anastasju Cuschieri O.Carm. Mal-lista tas-sena l-oħra, irnexxielna nżidu tmintax-il isem ieħor ta' predikaturi tal-paniġierki. Dan it-tagħrif irnexxieli nsibu f'ħarġiet antiki ta' Leħen is-Sewwa, Il-Karmelu u Il-Berqa. Fittixt ukoll f'ħarġiet ta' Il-Ħabib, il-Ħabbar, Malta Times, Dailv Malta Chronicle, L-Oriżżont, Il-Ħaddiem, Il- Ħajja, Il-Patria, eċċ…, iżda jidher li ma kienx ikun stampat tagħrif dwar il- festa tagħna. Tagħrif ieħor Tagħrif ieħor (li m'għandu x'jaqsam xejn mal-paniġierki) iltqajt miegħu u ta' min isemmieh:- a. Jidher ċar li l-Festa ta' Santa Venera minn dejjem kienet tiġi ċċelebrata l-Ħadd, 26 ta' Lulju jew l-ewwel Ħadd li jiġi wara. Minn xi snin 'l hawn, il-Festa qiegħda ssir dejjem fl-aħħar Ħadd ta' Lulju. b. Fid-Dailv Malta Chronicle tal-Ġimgħa 26 ta' Lulju 1918 (is-sena meta Sta. Venera saret Parroċċa), dehret l-aħbar li l-Festa kellha ssir il-Ħadd li jmiss. Fil-għodu, jum il-Festa, kellha ssir fiera ħdejn il-Knisja li fiha jinbiegħu oġġetti li jogħġbu l-aktar lit-tfal. Fil-għaxija, il-Banda 'San Giuseppe' tal- ikompli f'paġna 57 minn paġna 55 Ħamrun kellha tagħmel marċi u programm ta' daqq. ċ. Fl-1941 (Leħen is-Sewwa ta' 25-7-41), il-Festa saret ġewwa biss. F'jum il-Festa, fis-6.00 p.m. saru l-Vespri, paniġierku (isem tal-predikatur ma jissemmiex) u purċissjoni bir-relikwa tal-qaddisa madwar il-Knisja. Naturalment dan ġara minħabba l-gwerra, kif kien isir f'parroċċi oħra wkoll. d. Fil-ġurnal Il-Ħabib tas-Sibt, 30 ta' Lulju, 1921 tidher din l-aħbar dwar ir-raħal tagħna. Ta' min jiktibha hawn biex ma tibqax mitlufa f'ġurnal ta' kważi tmenin sena ilu: - 'Il-Ħadd, 17 minn dan, Mons. Isqof Portelli, wara li għamel il-Griżma lil ħafna tfal fil-Parroċċa ta' Santa Venera, ikkonsagra qanpiena ġdida ta' tliet qnatar u xi ħaġa, għal dik il-Knisja. Malli spiċċat il-funzjoni tellgħuha u daqqet flimkien ma' l-oħrajn, quddiem l-imgħallem li dewwibha, Ġuże Abela tal-Ħamrun, quddiem il-Parrinu s-Sur John Apap u quddiem kotra kbira ta' nies. Tgħid baqa' xi Vendriż jew Vendriża li ħadu l-Griżma dak in-nhar jew jiftakru din iċ-ċerimonja2 Grazzi għar-riċerka li kien għamel is-sena l-oħra s-Sur Michael Zerafa, Viċi-President tal-Kumitat, waslet biex tqajjem interess kbir fost Vendriżi u Parruċċani li ilhom jgħixu f'Sta. Venera u li dejjem segwew mill-viċin il- funzjonijiet ta' żminijiet tal-Festa. Niftakar meta ġie ppubblikat il-ktejjeb tal-Festa li għaddiet, kienu diversi nies li avviċinawna u saħansitra ppruvaw ukoll biex isibu l-isem tal-predikatur tal-paniġierki tas-snin li kienu neqsin. Kien fi Frar li l-artikolista ta' dan l-artiklu kien ċemplilna u qalilna bir-riċerka li kien qiegħed jagħmel u staqsiena jekk ikunx possibbli li nippubblikawlu l-artiklu. Għall-Kumitat dan huwa sodisfazzjon kbir għax hawnhekk juri kemm verament li dan il-ktejjeb, meta jitqassam, ikun hawn min jarah u saħansitra anke jaqra l-artikli li minn sena għal oħra nippubblikaw.